**Alica v Krajine zázrakov - Lewis Carroll**

Alica odpočíva vonku so svojou sestrou počas teplého slnečného dňa. Cíti sa príjemne a pokojne. Čoskoro zaspí.

Z ničoho nič okolo náhlivo prechádza Biely Králik. Alica ho nasleduje do králičej nory. Veľmi dlho do nej padá.

Na dne nory Alica nájde veľmi malé dvere.

Sú také maličké, že nimi nedokáže prejsť.

Onedlho Alica nájde fľaštičku s nápisom: „ Vypi ma!“ Napije sa z nej.

Náhle sa zmenší. Nanešťastie, kľúč od dverí je na stole. Alica naň nedočiahne, pretože sa priveľmi zmenšila. Potom nájde koláč s nápisom „Zjedz ma!“ Alica koláč zje. Zrazu narastie. Teraz dočiahne na kľúč, ale nemôže prejsť dverami.

Alica je zúfalá a začne plakať. Jej obrovské slzy padajú na dlážku a po nejakom čase vytvoria more sĺz. Alica sa opäť zmenší. Spadne do vody, ale napokon zvládne odplávať preč. Nakoniec vyjde z mora sĺz ďaleko od predchádzajúceho miesta.

Alica opäť stretáva králika. Pomýli si ju so svojou služobnou a nechá ju vojsť do svojho domu. V dome Bieleho Králika Alica nájde fľaštičku, z ktorej sa napije. Narastie tak veľmi, že sa ledva zmestí do domu. Kvôli tomu sa zasekne a nevie uniknúť.

Zvieratá sa Alice boja, pretože je skutočne obrovská. Hádžu po nej kamene, ale kamene sa menia na koláče. Zje jeden koláč a opäť sa zmenší.

Potom Alica ide do lesa.

Tu nájde Húseničiaka sediaceho na hríbe. Húseničiak jej vysvetľuje, ako môže ovládať svoje zväčšovanie a zmenšovanie sa. Musí zjesť jednu časť hríba na to, aby sa zväčšila a inú časť hríba na to, aby sa zmenšila.

Alica stretáva mačku Škľabku. Mačka vysvetľuje Alici, že Krajina zázrakov nie je obyčajné miesto. „Všetci sú tu šialení,“ hovorí.

Mačka zmizne a Alica vidí len jej úsmev.

Pokračuje v preskúmavaní Krajiny zázrakov.

Nájde Aprílového Zajaca, Šialeného Klobučníka a plcha pijúcich spolu čaj.

Bez pozvania sa k nim pridá.

Dozvie sa, že tam uviazli a za trest musia ostať navždy na čajovom večierku.

Sú k Alici nezdvorilí, a tak ich rýchlo opúšťa.

Alica znovu nájde malé dvere. Zje časť hríba,

aby sa zmenšila. Teraz dokáže dverami prejsť.

Na druhej strane dverí Alica objaví záhradu. Tam stretáva Kráľovnú, jej vojakov a služobníkov. Vojaci a služobníci Kráľovnej vyzerajú ako hracie karty; zobrazujú rozličné tvary a číslice.

Alica niektorých z nich prichytí, ako používajú červenú farbu na to, aby zmenili farbu ruží v záhrade. Urobili chybu a vysadili namiesto červených ruží biele. Boja sa, že keď to Kráľovná uvidí, zotne im hlavy.

Neskôr Alica hrá kroket s Kráľovnou, ale nie je to obyčajná hra.

Päť plameniakov a ježkovia predstavujú palice a loptičky.

Kráľovná je nazlostená na jedného z ľudí v záhrade. Súdia ho za krádež Kráľovniných koláčov. Kráľovná ho chce dať sťať, ale Alica ho obraňuje.

Teraz je Kráľovná nahnevaná na Alicu a chce ju zabiť. Vydá rozkaz, aby jej sťali hlavu!

Alica sa zväčší a v porovnaní s Kráľovninými vojakmi vyzerá ako obor. Bojuje s nimi celou svojou silou.

Z ničoho nič sa Alica prebudí. „Och, mala som taký zvláštny sen!“ povie. Porozpráva všetko svojej sestre.

Už je čas ísť späť domov. Alica vstane a beží preč. Stále nemôže uveriť, aký úžasný sen to bol.